27.4.2023
MT
Il-Ġurnal Uffiċjali tal-Unjoni Ewropea
C 146/27
— Il-KESE ddubita wkoll jekk il-verifika tal-IBAN hijiex servizz purament fakultattiv li l-konsumatur jagħżel li jipparteċipa fih f’kull tranżazzjoni jew fit-tranżazzjonijiet kollha tiegħu.
F’xi sitwazzjonijiet (eż. pagament b’mezz mobbli) tista’ tkun ikkumplikata ħafna biex tiġi mmaniġġjata u tista’ wkoll taggrava l-konvenjenza tas-servizz għall-pagatur — hu jew hi jkunu mġiegħla jieħdu deċiżjoni kull darba li jinbeda t-trasferiment ta’ kreditu u jikklikkjaw bla bżonn aktar drabi milli meħtieġ. — Il-KESE jixtieq li l-verifika tal-IBAN ma tkunx limitata għall-pagamenti istantanji iżda tiġi estiża wkoll għat-trasferimenti klassiċi ta’ kreditu sakemm dawn jiġu pprovduti mill-PSPs. — Għalissa l-istituzzjonijiet tal-flus elettroniċi u l-istituzzjonijiet ta’ pagament huma esklużi mill-kamp ta’ applikazzjoni ta’ dan ir-regolament.
Din l-eżenzjoni għandha tiġi rtirata meta dawn l-istituzzjonijiet ikollhom aċċess għas-sistemi ta’ pagament, wara l-modifika tad-Direttiva dwar il-Finalità tas-Saldu.
Il-PSPs mhux bankarji għandhom ikunu koperti mir-regolament sakemm l-offerta tagħhom ta’ servizzi ta’ pagament tinkludi l-operat ta’ kont ta’ pagament u l-eżekuzzjoni ta’ trasferimenti ta’ kreditu.
Sa dik id-data, jeħtieġ li jiġi ċċarat kif jiġu applikati r-regoli dwar il-verifika tal-IBAN u dwar ir-responsabbiltà meta dawn il-partijiet terzi jintużaw biex jinbdew pagamenti istantanji. 4.2.
Il-KESE huwa tal-fehma li għas-suċċess tal-pagamenti istantanji fl-UE, l-aċċessibbiltà tas-servizz għall-konsumaturi u n-negozji Ewropej hija kruċjali.
Għalhekk, aktar ma l-PSPs joffru pagamenti istantanji, aktar se jkun ta’ suċċess il-pagament istantanju fl-UE.
Għalhekk, il-KESE jappoġġja l-idea li l-istituzzjonijiet tal-flus elettroniċi u l-istituzzjonijiet ta’ pagament jitħallew jipparteċipaw fis-sistemi ta’ pagamenti bħala parteċipanti diretti u jara wkoll il-potenzjal li l-proposta tal-KE dwar il-pagamenti istantanji tiġi estiża għas-seba’ Stati Membri tal-UE li mhumiex fiż-żona tal-euro li jagħmlu parti mis-Suq Uniku Ewropew.
4.3.
Il-KESE jqis li, minbarra l-proposta għal regolament, il-Kummissjoni Ewropea għandha:
— tippermetti lill-klijenti jiġu nnotifikati b’notifika elettronika istantanja meta tinstab diskrepanza bejn l-isem tal-benefiċjarju u l-IBAN jew kwalunkwe identifikatur ieħor użat, kif ipprovdut mill-pagatur.
Dan is-servizz irid ikun obbligatorju u mingħajr tariffa speċifika; — tiżgura li meta tinstab diskrepanza fl-ipproċessar tal-verifika tal-IBAN mill-bank riċeventi, dan il-bank jinforma lill-bank li qed jibgħat dwar is-sitwazzjoni.
B’hekk, il-bank li qed jibgħat jinforma lill-konsumatur tiegħu dwar din id-diskrepanza u t-tranżazzjoni ta’ pagament tiġi sospiża; — tiżgura li meta tinstab diskrepanza u l-konsumatur jiddeċiedi madankollu li jikkonferma l-pagament istantanju, ikun ċar għal kollox għall-konsumatur li jekk ma indikax il-benefiċjarju t-tajjeb il-bank li qed jibgħat ma jibqax responsabbli jekk il-benefiċjarju ma jkunx dak it-tajjeb; — tipproponi miżuri mmirati biex ittejjeb il-ġlieda kontra l-frodi peress li l-IBAN se jaffettwa biss push payments awtorizzati.
Dan jista’ jsir f’koordinazzjoni mal-iżvilupp tal-Iskema ta’ Talba għall-Pagament (Request to Pay Scheme) stabbilita mill-Kunsill Ewropew tal-Pagamenti li huwa wkoll il-maniġer tal-iskema ta’ Pagament Istantanju SCT.
5.
Sanzjonijiet 5.1.
Proporzjon għoli ħafna ta’ pagamenti transfruntiera f’euro huma rrifjutati mingħajr ġustifikazzjoni mill-PSPs minħabba problemi fil-verifika tal-applikazzjoni tal-penali.
L-awtoritajiet pubbliċi responsabbli għall-infurzar tas-sanzjo­ nijiet jipprovdu lill-PSPs b’informazzjoni dwar il-kumpaniji soġġetti għal sanzjonijiet minħabba l-kontroll jew is-sjieda.
Sfortunatament, mhuwiex rari li l-awtoritajiet pubbliċi f’pajjiżi differenti jkollhom interpretazzjonijiet differenti tal-kriterji jew ir-raġunijiet għal bidla fis-sjieda u li jagħtu opinjonijiet differenti dwar l-applikazzjoni ta’ sanzjonijiet għal tali impriżi.
B’riżultat ta’ dan, kumpanija tista’ tiġi ssanzjonata f’pajjiż wieħed iżda mhux f’pajjiż ieħor.
Għalhekk, ikun importanti li: (a) jiġu inklużi u spjegati fir-regolament dispożizzjonijiet biex tiġi żgurata l-applikazzjoni uniformi tad-dritt tal-UE: — kif il-PSPs li joperaw f’diversi pajjiżi għandhom jivvalutaw sitwazzjonijiet bħal dawn u x’passi għandhom jieħdu l-PSPs; — kif tali informazzjoni se tiġi kondiviża fl-UE; — kif il-kwistjoni tal-kumpens għad-danni se tiġi ttrattata f’każijiet bħal dawn.